উলুবেড়িয়ার ওই বিদ্যালয়‌টিতে অবশ্য সরস্বতী পুজো নিয়ে দ্বন্দ্ব চলছে গত বছর দুয়েক ধরেই। গত বছরও বেশ কিছু বিতর্কিত ঘটনার শিকার হয়ে সরস্বতী পুজো নিয়ে বিপাকে পড়তে হয় বিদ্যালয় পরিচালন সমিতিকে। সংশ্লিষ্ট এলাকার মানুষ জানেন সে সব ঘটনার কথা। পুলিশ দাঁড় করিয়ে রেখে পুজো সারতে হয় পরিস্থিতির চাপে। এ বারও সেই চাপ একেবারেই নেই বললে ভুল হবে। তবে এ বার যে তারা কোনো মতেই বিদ্যাদেবীর আরাধনা বন্ধ করবে না, সে বিষয়ে পাকা সিদ্ধান্ত নেওয়া হয়ে গিয়েছে। তবে পুজোর দিনক্ষণ নিয়ে এখনও পর্যন্ত কোনো অফিসিয়াল বিজ্ঞপ্তি জারি করা হয়নি।